**OPŠTINE BUDVA, HERCEG NOVI I KOTOR U PARTNERSTVU SA PROGRAMOM UJEDINJENIH NACIJA ZA RAZVOJ RASPISUJU:**

**PONOVLJENI KONKURS NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU REGIONALNOG PROGRAMA LOKALNE DEMOKRATIJE NA ZAPADNOM BALKANU 2 (ReLOaD2)**

Regionalni program lokalne demokratije na Zapadnom Balkanu 2 (ReLOaD2) zvanično je počeo sa realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine. Program se sprovodi u šest zemalja i teritorija Zapadnog Balkana - Albaniji, Sjevernoj Makedoniji, Bosni i Hercegovini, Crnoj Gori, Kosovu[[1]](#footnote-2) i Srbiji, do kraja 2024. godine. ReLOaD2 finansira Evropska unija iz sredstava Multi-Country Civil Society Facility, uz kofinansiranje UNDP-a i lokalnih samouprava koje će biti obuhvaćene programom.

Osnovna namjera programa je da se održi transparentan, razvojno orijentisan i projektni pristup finansiranju NVO iz budžeta JLS koji doprinosi ostvarivanju lokalnih prioriteta u skladu sa strategijama razvoja.

Za učešće u ReLOaD2 programu odabrani su sljedeći klasteri lokalnih samouprava:

1. Tara – opštine Mojkovac, Kolašin i Pljevlja,

2. Coastal Mates – opštine Budva, Herceg Novi, Kotor i Tivat,

3. Zajedno za sjever – opštine Andrijevica i Berane,

4. Zajedno Nikšić i Plužine – opštine Nikšić i Plužine,

5. Središnji region – Glavni grad Podgorica, Prijestonica Cetinje, Opština u okviru Glavnog grada Podgorica – Golubovci i Opština Danilovgrad.

Opštine Budva, Herceg Novi i Kotor i program ReLOaD2 pozivaju nevladine organizacije sa teritorija ovih opština da dostave prijedloge projekata koji su u skladu sa razvojnim ciljevima opština Budva, Herceg Novi i Kotor iz sljedećih prioritetnih oblasti:

**ZAŠTITA ŽIVOTNE SREDINE**

* Edukacija građana/ki o zaštiti životne sredine i energetske efikasnosti i klimatskim promjenama
* Organizacija konkretnih ekoloških akcija/kampanja i promocija važnosti zdravih stilova života
* Podrška održivom razvoju turizma, ruralnom razvoju, poljoprivredi i ribarstvu

**SOCIJALNA INKLUZIJA I ZAŠTITA**

* Obezbjeđivanje integrisane podrške za ranjive grupe (osobe s invaliditetom, starija lica, Romi, Egipćani, LGBTQ, žene, djeca sa problemima u ponašanju, mladi, zavisnici od droga, alkohola, kocke, zavisnici od interneta)
* Integrisana podrška u cilju prevencije nasilja i govora mržnje na internetu

**RODNA RAVNOPRAVNOST**

* Obezbjeđivanje integrisane podrške s ciljem suzbijanja različitih oblika nasilja nad ženama i nasilja u porodici
* Organizacija konkretnih akcija/kampanja u zajednici o značaju rodne ravnopravnosti

**OMLADINSKA POLITIKA**

* Promocija zdravih stilova života kod mladih (s fokusom na mentalno zdravlje mladih)
* Unapređenje zapošljivosti mladih
* Edukacija mladih o važnosti i mehanizmima učešća u procesima donošenja odluka

**KULTURA**

* Promocija urbane, alternativne i društveno angažovane kulture
* Unapređenje i promocija kulturnih sadržaja i zaštita kulturnog nasljeđa (materijalnog, nematerijalnog i podvodnog)

nformisanosti mobilnosti mladih kroz društveno korisno provedeno slobod

Iznosi sredstava za odobrene projekte će biti **od 7,000 EUR do 20,000 EUR (za dio Konkursa za NVO), odnosno od 2.000 EUR do 5.000 EUR (****za dio Konkursa za tek osnovane NVO i NVO koje se bave mladima)** po projektu. Jedna NVO može podnijeti više prijava, od kojih samo za jednu mogu biti dodijeljena sredstva. Imajući u vidu da su sredstva ReLOaD2 programa u Crnoj Gori oslobođena plaćanja poreza na dodatu vrijednost (PDV), iznose budžetskih stavki treba planirati i iskazati bez PDV-a za one troškove/usluge za koje je predviđeno plaćanje PDV-a.

S obzirom da će tokom ukupnog, trogodišnjeg, trajanja programa ReLOaD2 biti realizovano više konkursa za projekte, maksimalan novčani iznos sredstava koja mogu biti dodijeljena za implementaciju projekata jednoj nevladinoj organizaciji tokom ukupnog trajanja ReLOaD2 programa je 60.000 EUR.

UNDP zadržava pravo da ne dodijeli sva raspoloživa finansijska sredstva u slučaju da projektni prijedlozi ne zadovoljavaju zadate kriterijume.

Dužina trajanja svakog projekta može biti od **5 do 7 mjeseci**.

Izabrani projekti se moraju realizovati u periodu **od januara do 31. jula 2024. godine**.

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane nevladine organizacije (udruženja ili fondacije):

* sa sjedištem na teritoriji Crne Gore. Ukoliko nevladina organizacija sa teritorije opštine van Klastera Coastal Mates, želi realizovati projektne aktivnosti na teritoriji opštine Klastera, u obavezi je da sklopi partnerstvo sa nevladinom organizacijom registrovanom na teritoriji opštine Klastera Coastal Mates u kojoj se želi realizovati projekat.
* sa sjedištem na teritoriji opština Budva, Herceg Novi i Kotor za NVO koje apliciraju za dio Konkursa za tek osnovane NVO i NVO koje se bave pitanjima mladih.

**Projektni prijedlozi nevladinih organizacija kojima su odobrena sredstva u okviru ReLOaD2 redovnog Konkursa objavljenog u 2023. godini, ne mogu biti odobrena za finansiranje.**

**Sve** zainteresovane nevladine organizacije mogu pronaći detaljne informacije o uslovima prijave i kriterijumima za finansiranje projekata u **Smjernicama za aplikante u okviru Konkursa.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web-stranici: [www.me.undp.org](http://www.me.undp.org), kao i na web-stranici opština Budva [www.budva.me](http://www.budva.me), Herceg Novi [Opština Herceg Novi | Zvanična internet prezentacija](https://eur03.safelinks.protection.outlook.com/?url=https%3A%2F%2Fwww.hercegnovi.me%2Fsr%2F&data=05%7C01%7Cdzenana.scekic%40undp.org%7Cceb3831843a84c7c254a08db3a764f8b%7Cb3e5db5e2944483799f57488ace54319%7C0%7C0%7C638168053649862403%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C2000%7C%7C%7C&sdata=3lP48b4FwNl24ciht3g3qOkTQtpeyQIXAJqtpHOKv2M%3D&reserved=0) , Kotor <https://www.kotor.me/> .

Dokumentacija za prijavu na Konkurs za Klaster Coastal Mates se može preuzeti **od 6. oktobra - 2. novembra 2023. godine,** slanjem zahtjeva sa nazivom zainteresovane organizacije na e-mail: [reloadgrants.me@undp.org](mailto:reloadgrants.me@undp.org) i sa web stranice opština Budva [www.budva.me](http://www.budva.me), Herceg Novi [Opština Herceg Novi | Zvanična internet prezentacija](https://eur03.safelinks.protection.outlook.com/?url=https%3A%2F%2Fwww.hercegnovi.me%2Fsr%2F&data=05%7C01%7Cdzenana.scekic%40undp.org%7Cceb3831843a84c7c254a08db3a764f8b%7Cb3e5db5e2944483799f57488ace54319%7C0%7C0%7C638168053649862403%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C2000%7C%7C%7C&sdata=3lP48b4FwNl24ciht3g3qOkTQtpeyQIXAJqtpHOKv2M%3D&reserved=0" \t "_blank) , Kotor <https://www.kotor.me/> ili lično preuzimanjem na arhivi:

* Građanskog biroa Opštine Budva, adresa Trg Sunca broj 3, šalter broj 2;
* Građanskog biroa Opštine Herceg Novi, šalter broj 6, adresa Trg Maršala Tita broj 2;
* Građanskog biroa Opštine Kotor kao i u kancelariji Sekretarijata za kulturu, sport i društvene djelatnosti broj 17, adresa Stari grad 317.

U cilju upoznavanja potencijalnih aplikanata u vezi sa pozivom, načinom prijavljivanja, kriterijumima, itd, u opštinama Budva, Herceg Novi i Kotor će biti organizovani „**Info dani**“ u skladu sa sljedećim rasporedom:

* **12. oktobar 2023. godine, u periodu od 9.00 do 10.30 sati, u Sali Skupštine opštine Budva,**
* **12. oktobar 2023. godine, u periodu od 11.30 do 13.00 sati, u Press sali Kulturnog centra Nikola Đurković opštine Kotor,**
* **12. oktobar 2023. godine, u periodu od 14.30 do 16.00 sati, , Velika sala Opštine Herceg Novi, Trg Maršala Tita 2, Herceg Novi.**

Na Info danima će svi potencijalni aplikanti i predstavnici organizacija, dobiti informaciije o naučenim lekcijama i najčešćim greškama aplikanata na prethodnim ReLOaD Konkursima, kao i informacije i uputstva o popunjavanju prijavnog paketa dokumenata za objavljeni ReLOaD Konkurs.

Pitanja u vezi sa javnim pozivom se mogu postaviti i putem e-mail adrese [reloadgrants.me@undp.org](mailto:reloadgrants.me@undp.org)sa naznakom za ReLOaD projekat. Pitanja se mogu postavljati do **2. novembra 2023. godine**. Odgovori na pitanja će biti dostavljeni u pisanoj formi u roku od tri radna dana od dana prijema pitanja.

**PREDAJA APLIKACIJA:**

Prijavni set od po **jednog (1) primjerka obavezne dokumentacije i jednog (1) primjerka dodatne dokumentacije u štampanom obliku i jednog (1) elektronskog primjerka (CD ili USB) cjelokupne dokumentacije** se dostavlja u zatvorenoj koverti preporučenom poštom ili lično tokom radnih dana (ponedjeljak – petak) na sljedeće adrese i u sljedećim terminima:

Opština Budva Opština Herceg Novi Opština Kotor

Trg Sunca br. 3 Trg Maršala Tivta br.2, šalter 6 Stari grad 317

85310 Budva 85340 Herceg Novi 85330 Kotor

7.30-15.00h 8.00-14.00h 8.00 -13.00h

Na koverti se stavlja naznaka **„Konkurs za raspodjelu sredstava nevladinim organizacijama – za ReLOaD2 projekat”** i **„Ne otvarati prije zvaničnog otvaranja”**. Na poleđini koverte navodi se naziv i adresa aplikanta i puni naziv projekta kojim konkuriše.O primljenoj pošiljci u Opštini će se voditi uredna evidencija i izdavati potvrde o prijemu. Rok za predaju aplikacija je **6. novembar 2023. godine,** **do vremena istaknutog za predaju aplikacija**. Aplikacije dostavljene nakon navedenog roka biće razmatrane jedino u slučaju da poštanski žig ukazuje na datum slanja prije zvaničnog isteka roka.

Svi aplikanti koji su predali prijave na ponovljeni Konkurs, koji su prihvaćeni ili odbijeni, biće obaviješteni u pisanoj formi o odluci u vezi sa njihovim prijedlogom projekta najkasnije u roku od 30 dana od dana zatvaranja javnog poziva. Rezultati će biti objavljeni na: [www.me.undp.org](http://www.me.undp.org), i web-stranicama opština Budva [www.budva.me](http://www.budva.me), Herceg Novi [Opština Herceg Novi | Zvanična internet prezentacija](https://eur03.safelinks.protection.outlook.com/?url=https%3A%2F%2Fwww.hercegnovi.me%2Fsr%2F&data=05%7C01%7Cdzenana.scekic%40undp.org%7Cceb3831843a84c7c254a08db3a764f8b%7Cb3e5db5e2944483799f57488ace54319%7C0%7C0%7C638168053649862403%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C2000%7C%7C%7C&sdata=3lP48b4FwNl24ciht3g3qOkTQtpeyQIXAJqtpHOKv2M%3D&reserved=0" \t "_blank) , Kotor <https://www.kotor.me/>. Organizacije čiji projekti budu odobreni će biti dužne da ih prevedu na engleski jezik i dostave donatoru nakon potpisivanja ugovora.

**DOKUMENTACIJU ZA KONKURS ZA NVO MOŽETE PREUZETI OVDJE**

**DOKUMENTACIJU ZA KONKURS ZA TEK OSNOVANE NVO I NVO KOJE SE BAVE PITANJIMA MLADIH MOŽETE PREUZETI OVDJE**

**ČESTO POSTAVLJANA PITANJA I NAJČEŠĆE GREŠKE PRI APLICIRANJU možete preuzeti OVDJE**

1. Ova oznaka ne dovodi u pitanje stavove o statusu i u skladu je sa Rezolucijom UNSCR 1244 i Mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-2)